Πίσω στο βυθό, ο κάβουρας-σύμβουλος του Τρίτων, Σεμπάστιαν, έχει αναλάβει τη διοργάνωση μιας μουσικής βραδιάς στην οποία θα πρωταγωνιστεί η Άριελ. Ωστόσο, η νεαρή πριγκίπισσα βρίσκεται στην επιφάνεια, και η μουσική βραδιά καταλήγει σε αποτυχία. Όταν εκείνη επιστρέφει, απολογείται στον πατέρα της. Το ίδιο βράδυ όμως, μαζί με τον Φούσκα ξανανεβαίνουν στην επιφάνεια για να παρακολουθήσουν το πάρτι γενεθλίων του Πρίγκιπα Έρικ πάνω σε ένα πλοίο. Ο Σεμπάστιαν, που έχει αναλάβει να παρακολουθεί στενά την Άριελ, καταφτάνει, αλλά μόλις έρχεται ξεσπά μια φοβερή καταιγίδα που βουλιάζει το καράβι. Ο Πρίγκιπας δεν καταφέρνει να επιβιβαστεί στη σωστική λέμβο και χάνεται στα κύματα. Η Άριελ τον σώζει, τον βγάζει στη στεριά, και προκειμένου να ανακτήσει τις αισθήσεις του, του τραγουδά. Όταν εκείνος συνέρχεται, η Άριελ φεύγει χωρίς να προλάβει αυτός να την δει ο Πρίγκιπας. Ο Σεμπάστιαν, που την ακολούθησε μέχρι τη στεριά, αποκαλύπτει στον πατέρα της τι έπραξε, καθώς και τον έρωτά της με τον Πρίγκιπα Έρικ.